Marianne Sivertsen Næss

Marianne Sivertsen Næss (født 28. mars 1974 i Hammerfest) er en norsk politiker (Ap) og skoleleder. Hun ble innvalgt på Stortinget i 2021. Hun var ordfører i Hammerfest kommune fra 2019 til 2021. Hun var varaordfører fra 2011 til hun overtok som ordfører i 2019.

Næss har utdannelse innen skoleledelse, prosjektledelse og har mastergrad innen spesialpedagogikk og tilpasset opplæring. Hun har vært seksjonsleder ved Finnmarkssykehuset og rektor ved Hammerfest videregående skole. Hun var varaordfører i to perioder fra 2011 og ordfører fra 2019. Hun har også yrkesbakgrunn fra grunnskole, voksenopplæring og Husbanken. 

Næss har fra 1. september 2016 permisjon fra stillingen som rektor ved Hammerfest videregående skole, og var fra samme tidspunkt varaordfører på full tid.

Høsten 2020 ble hun nominert til 2. plass på Finnmark Arbeiderpartis stortingsliste for stortingsvalget i 2021.

Stortingskomiteer 

 2021–2022: Medlem av Energi- og miljøkomiteen
 2022–nå: Leder av Energi- og miljøkomiteen

Referanser

Eksterne lenker 

Ordførere i Hammerfest‎
Ap-politikere i Finnmark
Norske skoleledere
Stortingsrepresentanter 2021–2025
Stortingsrepresentanter fra Ap
Stortingsrepresentanter for Finnmark
Personer fra Hammerfest kommune